|  |
| --- |
| **ОБЩИНСКИ СЪВЕТ - Ихтиман**  **Препис!**  **РЕШЕНИЕ**  **№ 502**  **взето на заседание на Общински съвет - Ихтиман,**  **проведено на 27.05.2022 г., Протокол № 36** |
| **ОТНОСНО:** Предложение за откриване на публичен търг с явно наддаване на 100 броя дяла от капитала на търговско предприятие „Хлебни изделия“ ЕООД, собственост на Община Ихтиман |
| **Основание за решение:** На основание чл.21, ал.1, т.8 от Закона за местното самоуправление и местната администрация, чл.3, ал.3, т.2, чл.4, ал.4, чл.31, ал.1 и ал.2, т.1 от Закона за приватизация и следприватизационен контрол и чл.2, ал.1, т.1, чл.3, ал.1, т.1, чл.5, ал.1, чл.6, ал.1 и чл.14, ал.4 от Наредбата за търговете и конкурсите, ОбС:  **Р Е Ш И** |
| 1. Открива процедура по приватизация на 100 броя дяла, собственост на Община Ихтиман, ЕИК 000776299, представляващи 100% от дяловия капитал на „ХЛЕБНИ ИЗДЕЛИЯ“ ЕООД, ЕИК 832048228.  2. Определя начин на приватизация: публичен търг с явно наддаване.  3. Определя начална тръжна цена от **180 000 лв.** (сто и осемдесет хиляди лева).  4. Определя стъпка на наддаване в **размер на 1 % или 1 800 лв.** (хиляда и осемстотин лева) без вкл. ДДС.  5. Определя депозит за участие в публичния търг с явно наддаване, внесен на името на съответния кандидат, в размер **на 5% или 9 000 лв.** (девет хиляди лева), с краен срок за внасяне **16:00 часа** на **11.07.2022 г. (понеделник).**  6. Тръжната документация може да бъде закупена от Общинска администрация – Ихтиман на адрес: гр. Ихтиман, ул. „Цар Освободител“ № 123, за цена в размер на 20 лв. (двадесет лева).  7. Тръжната документация може да бъде закупена в срок до**16:00 ч.** **11.07.2022 г.**  8. Предложения за участие в търга могат да се подават в срок до **11.07.2022 г., 16:00 часа.(понеделник).**  9. Публичният търг с явно наддаване за приватизация на 100 броя дяла, собственост на Община Ихтиман, представляващи 100% от дяловия капитал на „ХЛЕБНИ ИЗДЕЛИЯ“ ЕООД, ЕИК 832048228, ще се проведе на адрес: гр. Ихтиман, ул. „Цар Освободител“ № 123, на **12.07.2022 г. (вторник) с начален час от 10:00 часа.**  10. Утвърждава тръжната документация за провеждане на публичен търг с явно наддаване за приватизация на 100 броя дяла, собственост на Община Ихтиман, ЕИК 000776299, представляващи 100% от дяловия капитал на „ХЛЕБНИ ИЗДЕЛИЯ“ ЕООД, ЕИК 832048228  11. Възлага на Кмета на Община Ихтиман да определи комисия за провеждане на публичния търг с явно наддаване, в състав от трима членове, поне един от които е правоспособен юрист, да определи нейния председател и членове, включително резервни членове.  12. Възлага на Кмета на Община Ихтиман да изготви всички необходими документи по провеждането на търг с явно наддаване, както и да сключи договор с определения за спечелил кандидат, с предложения проект на договор за приватизация. |
| |  |  | | --- | --- | | **Вярно с оригинала!** | **ПРЕДСЕДАТЕЛ НА ОбС:/п/ / Николай Лазаров Начев /** | |